Maialen Berasategui

Maialen Berasategui (1987) historialaria, irrati kronikaria eta literatur kritikari frantsesa da. Bere lanak haurtzaroa (Childhood Studies), hezkuntza, adina eta helduaroaren historiari buruzko ikerketen eremuan kokatzen dira.

 Biografia 
Parisko Panthéon-Sorbonne unibertsitatean Mendebaldeko gizarte garaikideen historia masterrean graduatu zen, 2009an, eta, urte berean, Mnémosyne elkartearen Mnémosyne saria lortu zuen, Idéale grand-mère et terrible tartare: la comtesse de Ségur. Construction d’une image et déconstruction d’un parcours izeneko ikerketa-memoriagatik, Philippe Boutry historialariaren zuzendaritzapean egindako lana. Lana Presses universitaires de Rennes-en argitaratu zen, 2011n.

2012tik, Maialen Berasategui kazetaria da Le Nouveau Magazine littéraire aldizkarian. Irrati kronikaria ere bada 2017tik, France Culture-ko La Compagnie des Auteurs-en, Matthieu Garrigou-Lagrangen irratsaioan, non hileroko kronika bat egiten duen, baita Aligre FMn ere, Véronique Souléren Écoute! Il y a un éléphant dans le jardin! irratsaioan.

2016ko irailean, Arkeologia eta Historiari buruzko XXIV. Topaketetan parte hartu zuen Perigorden, Chanceux, malades ou punis? Les jeunes tuberculeux au château izeneko komunikazioarekin. 2019ko azaroan, Enfants et adolescents «sans famille» dans les guerres du solasaldian ere parte hartu zuen Artxibo Nazionalean, Bigarren Mundu Gerran Frantziako aerium, prebentorium eta erietxeetan sendatutako eta ezkutatutako haurrei buruz hitz egiteko.

 Goraipamenak 

 2009ko Mnémosyne Saria

 Irratia 

 2017tik: kronikagilea La Compagnie des Auteurs, France Culturen.
 2017tik: kronikagilea Écoute! Il y a un éléphant dans le jardin, Aligre FMn.

 Argitalpenak eta lanak 

 Obrak 

 La Comtesse de Ségur, ou L'art discret de la subversion, Rennes, Presses universitaires de Rennes, coll. «Mnémosyne», 2011
 La généalogie pas à pas: comment retrouver ses racines aujourd'hui?, Paris, Librio, 2020

 Artikuluak 

 «Nicole Cadène, Mon énigme éternel: Marie-Edmée, une jeune fille française sous le Second Empire», Clio. Femmes, Genre, Histoire, 41, 2015 
 «Les transgressions paradoxales: masculinités et âges dans les théâtres d’enfants sous la monarchie de Juillet», in European Drama and Performance Studies, 10. zk., 2018 (1, Masculinité et théâtre, 87-107 or)

 Erreferentziak 

 Bibliografia 

 Isabelle Nières-Chevrel, «Maialen Berasategui, La Comtesse de Ségur, ou l’art discret de la subversion», Clio. Femmes, Genre, Histoire, 38, 2013 
 Rémi Saudray, «Maialen Berasategui, La comtesse de Ségur ou l’art discret de la subversion», Strenæ 4, 2012, 

 Kanpo estekak 

Kategoria:1987ko jaiotzak
Kategoria:Wikipedia:Autoritate kontrola duten artikuluak
Kategoria:Irrati-esatariak
Kategoria:Frantziako irrati esatariak